ai4bharat/Pralekha huggingface dataset:
سائنس اور ٹیکنالوجی کی وزارت
نیشنل انسٹی ٹیوٹ آف امیونولوجی کی سوسائٹی کی سالانہ جنرل باڈی میٹنگ
نئی دہلی، 15/نومبر 2021 ۔ نیشنل انسٹی ٹیوٹ آف اِمیونولوجی  کی سوسائٹی کی سالانہ جنرل باڈی کی میٹنگ 14 نومبر 2021 کو ہوئی اور میٹنگ کی صدارت سائنس و ٹیکنالوجی کے مرکزی وزیر ڈاکٹر جتیندر سنگھ نے کی۔
ڈاکٹر پشکر شرما، ڈائریکٹر اِنچارج، این آئی آئی نے سوجن / جلن، پیتھوجینیسس، عمر بڑھنے اور امیون رسپانس کو کنٹرول کرنے والے اہم پروسیس کو سمجھنے میں ادارے کے ذریعے کئے گئے کاموں کو پیش کیا۔ انھوں نے ذکر کیا کہ انفیکشن اور امیونٹی، مولیکیولر ڈیزائن، جین ریگولیشن اور ری پروڈکشن و ڈیولپمنٹ سمیت ریسرچ کے ان مختلف شعبوں پر توجہ مرکوز کی گئی ہے، جہاں ماڈرن بایولوجی سے کئی اوورلیپنگ ڈسپلن کو ریگولیٹ کرتے ہوئے ماڈرن بایولوجی میں جدید ترین تحقیقات کی جارہی ہیں۔
انھوں نے کہا کہ خاص طور سے ایس اے آر ایس- سی او وی-2 ویکسین کے لئے ٹرانزیشنل  ریسرچ کی سمت میں اہم کوشش کی گئی ہے۔ انھوں نے مزید کہا کہ اِن ایکٹیویٹڈ وائرس ویکسین بی بی وی 152 / کوویکسن، ایس اے آر ایس- سی او وی-2 کے ساتھ ہی باعث تشویش وائرس ویرینٹ – ڈیلٹا، الفا، بیٹا اور گاما کے لئے مضبوط سیلولر امیون میموری حاصل کرتا ہے، جو کم از کم 6 مہینے تک برقرار رہتی ہے۔ این آئی آئی نے کووڈ-19 ریسرچ کے لئے بھی خدمات فراہم کی ہیں۔ اس پروگرام کے تحت 65 ایم ایل ٹی / لیب کو کووڈ-19 ٹریننگ کے مختلف پہلوؤں میں ٹرینڈ کیا گیا۔ اب تک 30 ہزار سے زیادہ نمونوں کی جانچ کی جاچکی ہے اور پوزیٹیو نمونے جینوم سیکوئینسنگ کے لئے بھیجے گئے ہیں۔ وزیر موصوف نے گزشتہ 40 برسوں کے دوران ادارے کے ذریعے کئے گئے تحقیقی کاموں کی ستائش کی۔
ڈاکٹر شرما نے آگے تفصیل سے بتایا کہ این آئی آئی نے آسٹیوآرتھرائٹس  کے لئے ایک کولیجن پر مبنی ہربل فارمولیشن بھی تیار کیا ہے۔ اس فارمولیشن  میں ایک بایوایکٹیو کولیجن پیپٹائڈ اور دو ہمالیائی پودوں کا الکحلک عرق شامل ہوتا ہے۔ انھوں نے مزید کہا کہ یہ ادارہ اگلی نسل کی انفلوئینزا ٹیکہ کاری کے لئے انڈو- یوروپین کنسورشیم کا بھی ایک حصہ ہے۔ ادارہ سی او بی آر اے  ویکسین پر کام کرنے والے گروپ کا حصہ ہے۔ اسے موسمی اور وبائی اسٹرین کو شامل کرتے ہوئے ایک دہائی میں انفلوئینزا اسٹرین کے سیکوئینس کا تجزیہ کرکے تیار کیا گیا ہے۔ گزشتہ دو دہائیوں کی تحقیق کی بنیاد پر یہ صلاح دی گئی ہے کہ کوبرا – سی او بی آر اے ویکسین میں موسمی فلو، سبھی وبائی اسٹرین اور کسی بھی ابھرتے فلو اسٹرین سے تحفظ فراہم کرنے کی امید ہے۔ مطالعہ کے لئے این آئی آئی کیمپس کے اندر جدید ترین این ایچ پی – اے بی ایس ایل3 مرکز کی تعمیر کی جارہی ہے، جسے ملک کے دیگر محققین کے ساتھ بھی مشترک کیا جائے گا۔
ڈاکٹر شرما نے اس بات پر بھی روشنی ڈالی کہ ریسرچ کی حصول یابیوں کو شائع کیا گیا ہے اور اسے پیٹنٹ بھی دیا گیا ہے۔ این آئی آئی اپنے سائنس سیتو پروگرام کے توسط سے کالج اور اسکولی طلباء کے لئے برابر آن لائن ویبینار بھی منعقد کرتا رہا ہے۔ ادارہ مستقل طور پر فیکلٹی لیکچر سیریز، کولوکیوئیم لیکچرس اور گیسٹ لیکچرس کا انعقاد کررہا ہے۔ این آئی آئی نیتی آیوگ کے ذریعے نامزد توقعاتی اضلاع میں سے ایک میں سائنس میوزیم بھی قائم کرے گا۔
وزارتِ تعلیم
جناب دھرمیندر پردھان کل قومی کریڈٹ فریم ورک پر عوامی مشاورت کا آغاز کریں گے
مرکزی تعلیم اور ہنرمندی کے فروغ کے وزیر جناب دھرمیندر پردھان نے آج یہاں اسکولی تعلیم، اعلیٰ تعلیم اور ہنر مندی کے لیے قومی کریڈٹ فریم ورک تیار کرنے والی کمیٹی کے ساتھ ایک اعلیٰ سطحی میٹنگ کی صدارت کی۔اسکول ایجوکیشن کی سکریٹری محترمہ انیتا کروال، ہائر ایجوکیشن کے سکریٹری، جناب سنجے مورتی، این سی وی ای ٹی کے چیئرمین جناب ڈاکٹر نرمل جیت سنگھ کلسی اور وزارت تعلیم اور ہنرمندی کی ترقی کے سینئر افسران نے میٹنگ میں شرکت کی۔
جناب پردھان نے کل یعنی 19 اکتوبر 2022 سے قومی کریڈٹ فریم ورک پر عوامی مشاورت کا عمل شروع کرنے کے لیے اپنی رضامندی کا اظہار کیا۔
حکومت ہند نے 18 نومبر 2021 کو ایک اعلیٰ سطحی کمیٹی کے قیام کی منظوری دی تھی، تاکہ پیشہ ورانہ اور عمومی تعلیم دونوں کے لیے قومی کریڈٹ جمع اور منتقلی کا فریم ورک تیار کیا جا سکے۔ کریڈٹ فریم ورک، تعلیمی اور پیشہ ورانہ ڈومینز / سیکھنے کے اجزاء کے انضمام کو قابل عمل بنائے گا اور دونوں کے درمیان لچک اور نقل و حرکت کو یقینی بنائے گا۔
ریلوے کی وزارت
ٹرینوں کی رفتار میں اضافہ
نئی دہلی: کووڈ۔19 وبا کے پھیلاؤ کو روکنے کے پیش نظر انڈین ریلوے  نے 23 مارچ 2020 سے عام مسافر ٹرینوں کی آمد ورفت بند کردی تھی اور موجودہ وقت میں ریاستی حکومتوں کی تجاویز اور تشویش کو نظر میں رکھتے ہوئے صرف خصوصی ٹرینیں ہی چلائی جارہی ہیں۔ تاہم اوقات کی از سر نو ترتیب اور ٹرینوں کی رفتار میں اضافہ جو ایک جاری رہنے والا عمل ہے او رجس کا انحصار دستیابی/ ٹریک کی جدید کاری ،سیکشن کو ڈبل کرنا ، رولنگ اسٹاپ کی جدید کاری پر ہوتا ہے۔ ہندوستانی ریلوے نے پیسینجر اور ایکسپریس ٹرینوں کی رفتار میں اضافہ کرنے کا فیصلہ کیا ہے۔ اب انہیں بالترتیب ایکسپریس اور سپر فاسٹ ٹرینوں میں تبدیل کردیا گیا ہے۔ اس کی ژونل وار تفصیل درج ذیل ہے۔
|
|
نمبرشمارہ
|
|
ژونل ریلوے
|
|
ٹرینوں کے نمبر 
|
|
1
|
|
نارتھ سینٹرل ریلوے
|
|
10
|
|
2
|
|
سینٹرل ریلوے
|
|
50
|
|
3
|
|
ایسٹرن ریلوے
|
|
16
|
|
4
|
|
ناردن ریلوے
|
|
26
|
|
5
|
|
نارتھ ایسٹرن ریلوے
|
|
12
|
|
6
|
|
نارتھ ایسٹ فرنٹیئر ریلوے
|
|
20
|
|
7
|
|
ساؤدر ریلوے
|
|
42
|
|
8
|
|
ساؤتھ سینٹرل ریلوے
|
|
59
|
|
9
|
|
ساؤتھ ایسٹرن ریلوے
|
|
36
|
|
10
|
|
ویسٹرن ریلوے
|
|
68
|
|
11
|
|
ایسٹ سینٹرل ریلوے
|
|
12
|
|
12
|
|
نارتھ ویسٹرن ریلوے
|
|
53
|
|
13
|
|
ایسٹ کوسٹ ریلوے
|
|
24
|
|
14
|
|
ساؤتھ ویسٹرن ریلوے
|
|
34
|
|
15
|
|
ویسٹ سینٹرل ریلوے
|
|
12
|
|
16
|
|
ساؤتھ ایسٹ سینٹرل ریلوے
|
|
08
|
|
17
|
|
کوکن ریلوے کارپویشن لمیٹڈ
|
|
06
یہ معلومات ریلوے ،کامرس وصنعت اور صارفین امور غذا و عوامی تقسیم نظام کے مرکزی وزیر جناب پیوش گوئل نے آج لوک سبھا میں ایک سوال کے تحریری جواب دیں۔
۔۔۔۔۔۔۔۔۔۔۔
ش ح۔ ج ق۔ع ح

U- 1571
(Visitor Counter : 54
ارضیاتی سائنس کی وزارت
ہمالیائی گلیشیئروں کی گہرائی
نئی دلّی ، 21 مارچ / زمینی سائنس کی وزارت کے تحت فطری اور سمندری تحقیق کے قومی مرکز  کے ذریعے بھارت اور بیرونی ملکوں میں ممتاز تحقیق کاروں کے اشتراک سے اختراعی راڈار سروے کو استعمال کرتے ہوئے ہمالیائی گلیشئروں کی موٹائی کا تخمینہ لگانے کی ایک تجویز پیش کی گئی ہے ۔
ابتدائی مرحلے میں جدید ترین تکنیک اور طریقۂ کار کو استعمال کرتے ہوئے فضائی راڈار سروے کے ذریعے سندھ ، گنگا اور برہمپتر کے طاس کے علاقے میں ہماچل پردیش کے لاہول - اسپیتی میں ایک تجرباتی مطالعے کی تجویز ہے ۔
پروجیکٹ کے پورے ہونے تک کوئی خاص فنڈ مختص نہیں کیا گیاہے ، جب کہ ہمالیائی گلیشیئروں کی موٹائی کا اندازہ لگانے کے لئے فضائی راڈار سروے کی تجویز پیش کی گئی ہے ۔
بھارت کے جیولوجیکل سروے  کے ذریعے گلیشئروں کی گہرائی کا جائزہ لینے کے لئے جیو فزیکل تکنیک اور گراؤنڈ پینیٹریٹنگ راڈار  پروفائلنگ کو استعمال کیا گیا ہے ۔ بھارت کی خلائی تحقیق کی تنظیم  نے ریموٹ سینسنگ پر مبنی طریقۂ کار کو استعمال کرتے ہوئے ہمالیہ کے اہم گلیشئروں کی موٹائی کا تخمینہ لگانے کے لئے تحقیق و ترقی کا ایک مطالعہ کیا ہے ۔ اس کے لئے ڈیزائن تیار کرنے ، ہلکے وزن والے راڈار اور ہیلی کاپٹر پر نصب ہونے والے اینٹینا کے ذریعے کارروائی کرنے کی تجویز ہے ، جس کے لئے بھارت اور بیرونی ملکوں میں رہنے والے ہندوستانیوں کے پاس مناسب مہارت موجود ہے ۔
البتہ پروجیکٹ کی مدت اور پروجیکٹ کے لئے افرادی قوت کے بارے میں ابھی فیصلہ نہیں کیا گیا ہے ۔
سائنس اور ٹیکنا لوجی ، زمینی سائنس اور صحت اور خاندانی بہبود کے مرکزی وزیر ڈاکٹر ہرش وردھن نے یہ معلومات آج لوک سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 2841
(Visitor Counter : 60
وزارت دفاع
بھارت -برطانیہ مشترکہ فوجی مشقیں ’’ ا جیہ واریئر 2023 ‘‘ برطانیہ کے سیلِس بری میدانوں میں شروع ہوگی
بھارت اور برطانیہ کے درمیان مشترکہ فوجی مشق ’’ اجیہ واریئر-23 ‘‘ کا ساتواں ایڈیشن 27 اپریل سے 11 مئی ، 2023 ء تک برطانیہ کے سلسِ بری میدانوں منعقد کیا جائے گا ۔ اجیہ واریئر مشقیں ہر دو سال میں ہونے والی تربیتی مشقیں ہیں ، جو برطانیہ کے ساتھ برطانیہ اور بھارت میں باری باری منعقد کی جاتی ہیں ۔ پچھلا ایڈیشن اکتوبر ، 2021 ء میں اتراکھنڈ کے چوباٹیہ میں منعقد کیا گیا تھا ۔
ان مشقوں میں برطانیہ کی 2 رائل گورکھا رائفلز کے فوجی اور بہار رجمنٹ کے بھارتی فوجی شرکت کر رہے ہیں۔ بھارتی فوج کا دستہ 26 اپریل ، 2023 ء کو اپنے ملک میں تیار کردہ ہتھیاروں اور ساز و سامان کے ساتھ بھارتی فضائیہ کے سی – 17 طیارے کے ذریعے برائز نورٹن پہنچا ہے ۔ اس مشق کا مقصد مثبت فوجی تعلقات بحال کرنا، ایک دوسرے کے بہترین طرز عمل کو اپنانا اور ایک دوسرے کے ساتھ کام کرنے کی صلاحیت کو فروغ دینا ہے ، جب کہ اقوام متحدہ کے مینڈیٹ کے تحت شہری اور نیم شہری ماحول میں کمپنی کی سطح کے ذیلی روایتی آپریشنز کو شروع کرنا ہے ۔ اس کے علاوہ ایک دوسرے پر انحصار کرکے کارروائی کرنا ، فوجیوں کے درمیان تعلقات اور دونوں فوجوں کے درمیان دوستی کو بڑھاوا دینا ہے ۔
اس مشق کے دائرہ کار میں بٹالین کی سطح پر کمانڈ پوسٹ مشق  اور کمپنی کی سطح پر فیلڈ ٹریننگ ایکسرسائز  شامل ہے۔ مشق کے دوران، شرکاء مختلف قسم کے مشنوں میں شامل ہوں گے ، جو مختلف مصنوعی حالات میں اپنی آپریشنل ذہانت کی جانچ کریں گے۔ اپنی حکمت عملی کی مشقوں کی نمائش اور ان کو بہتر بنانا اور ایک دوسرے کے آپریشن سے سبق حاصل کریں گے ۔
’’ اجیہ واریئر ‘‘ مشقیں بھارتی فوج اور برطانوی فوج کے درمیان دفاعی تعاون میں ایک اور اہم سنگ میل ہے ، جو دونوں ممالک کے درمیان دوطرفہ تعلقات کو مزید مستحکم کریں گی ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 4579
(Visitor Counter : 68
پیٹرولیم اور قدرتی گیس کی وزارت
حکومت سبسڈی والی گھریلوایل پی جی کے لئےصارفین کے واسطے موثر قیمت کو منضبط کررہی ہے
پٹرولیم اور قدرتی گیس کے وزیر مملکت جناب رمیشور تیلی نے آج لوک سبھا میں ایک سوال کےتحریری جواب میں بتایا کہ مالی سال 2011-12 کے بعد سےحکومت کی جانب سے اداکی گئی ایندھن سبڈی کی کل رقم 703525 کروڑ روپئے ہے۔ اور ایل پی جی و قدرتی گیس پر سبسڈی کے لئے مالی سال 2021-22 کے لئے بجٹ تخمینہ 12995 کروڑ روپئے ہیں۔
ملک میں پٹرولیم مصنوعات کی قیمتیں بین الاقوامی مارکیٹ میں متعلقہ مصنوعات کی قیمتوں سے جڑے ہوئے ہیں۔ حکومت سبسڈی والی گھریلو ایل پی جی کے لئے صارفین کے واسطے موثر قیمت کو منضبط کررہی ہے۔ البتہ غیر سبسڈی والی گھریلو ایل پی جی کی قیمتیں بین الاقوامی بازار میں ہونے والی تبدیلیوں کے مطابق او ایم سی کے ذریعہ طے کی جاتی ہیں۔
وزارت دفاع
آسٹریلیائی فوج کا دستہ مشترکہ تربیتی مشق’’آسٹرا ہند – 22‘‘کے لیے ہندوستان پہنچا
ہندوستانی فوج اور آسٹریلیائی فوج کے دستوں کے درمیان 28 نومبر سے 11 دسمبر 2022 تک دو طرفہ تربیتی مشق "آسٹرا ہند 22" راجستھان کے مہاجن فیلڈ فائرنگ رینج میں ہونے والی ہے۔ دونوں ملکوں کی فوجوں کے تمام ہتھیاروں اور خدمات کے دستے کی شرکت کے ساتھ یہ آسٹرا ہند کی سیریز کی پہلی مشق ہے۔ سیکنڈ ڈویژن کی 13ویں بریگیڈ پر مشتمل آسٹریلیائی فوج کے دستےتربیتی مشق کے مقام پر پہنچ چکے ہیں۔ ہندوستانی فوج کی نمائندگی ڈوگرا ریجمنٹ کے دستے کر رہے ہیں۔ یہ مشق ’’آسٹر ا ہند‘‘ایک سالانہ تقریب ہوگی جو متبادل طور پر ہندوستان اور آسٹریلیا میں منعقد کی جائے گی۔
اس مشق کا مقصد اقوام متحدہ کے امن قائم کرنے کے مینڈیٹ کے تحت نیم صحرائی علاقوں میں کثیر جہتی آپریشن کرتے ہوئے مثبت فوجی تعلقات استوار کرنا، ایک دوسرے کے بہترین طریقہ کار کو اپنانا اور مل کر کام کرنے کی صلاحیت کو فروغ دینا ہے۔ یہ مشترکہ مشق دونوں فوجوں کو دشمن کے خطرات کو بے اثر کرنے کے لیے کمپنی اور پلاٹون کی سطح پر حکمت عملی، تکنیک اور طریقہ کار کے بہترین طریقوں کا اشتراک کرنے کے قابل بنائے گی۔ نئی نسل کے سازوسامان اور ماہر ہتھیاروں بشمول سنائپرز، نگرانی اور مواصلاتی آلات کے بارے میں تربیت فراہم کرنے کا بھی منصوبہ بنایا گیا ہے تاکہ حالات سے متعلق آگاہی کی اعلیٰ سطح حاصل کی جا سکے، اس کے علاوہ بٹالین/کمپنی کی سطح پر لاجسٹک کی منصوبہ بندی بھی کی گئی ہے۔
مشق کے دوران، شرکاء مختلف کاموں میں مشغول ہوں گے جن میں مشترکہ منصوبہ بندی، مشترکہ حکمت عملی کی مشقیں، ہتھیاروں کی خصوصی مہارتوں کی بنیادی باتوں کا تبادلہ اور دشمن کے ہدف پر چھاپہ مارنا شامل ہے۔ مشترکہ مشق، دونوں فوجوں کے درمیان افہام و تفہیم اور باہمی تعاون کو فروغ دینے کے علاوہ، ہندوستان اور آسٹریلیا کے درمیان تعلقات کو مضبوط بنانے میں مزید معاون ہوگی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
13008
(Visitor Counter : 112
عملے، عوامی شکایات اور پنشن کی وزارت
سول سروینٹس اور افسروں کے لئے 44ویں ایڈوانسڈ پروفیشنل پروگرام سے ڈاکٹر جتیندر سنگھ کا افتتاحی خطاب
نئی دہلی،2/جولائی۔ شمال مشرقی خطے کی ترقی ، وزیراعظم کے دفتر، عملہ، عوامی شکایات اور پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج یہاں کہا کہ جوائنٹ سکریٹری کی سطح پر لیٹرل انٹری سے حکمرانی کی صورت حال بہتر بنے گی۔
انڈین انسٹی ٹیوٹ آف پبلک ایڈمنسٹریشن  کے ذریعے منعقدہ سول سروینٹس اور افسروں کے لئے پبلک ایڈمنسٹریشن میں ایڈوانسڈ پروفیشنل پروگرام  کے 44ویں پروگرام میں افتتاحی خطبہ دیتے ہوئے ڈاکٹر جتیندر سنگھ نے حالیہ ہفتوں میں میڈیا کے ایک حلقے میں ظاہر کئے جانے والے خدشات کو درکنار کرتے ہوئے کہا کہ ماضی میں بھی سروسیز میں لیٹرل انٹری ہوتی رہی ہے اور حکومت نے اسے ادارہ جاتی شکل دینے اور اس کو منظم کرنے کی کوشش کی ہے، تاکہ اس کا عمل مزید بامعنی ہوسکے۔ انھوں نے کہا کہ اس کا مقصد میرٹ اور تفویض کی گئی ذمے داری کی مخصوص ضرورتوں کی بنیاد پر بہترین انتخاب کرنا ہے۔ انھوں نے مزید کہا کہ اس طرح کی تقرریاں خالص معاہداتی نوعیت کی ہوں گی اور مستقل نہیں ہوں گی۔
وزیر موصوف نے کہا کہ حکومت نے جو متعدد نئے اور جدت طرازانہ پروگرام اور اسکیمیں شروع کی ہیں ان کے لئے خصوصی مہارت رکھنے والے افراد کی ضرورت ہے، لہٰذا وہ شخص جو کہ لیٹرل انٹری کے ذریعے بحال کیا گیا ہو، وہ اس مقصد کی زیادہ مثبت اور موثر طریقے سے تکمیل کرسکتا ہے۔ انھوں نے کہا کہ بیوروکریٹک درجہ بندی میں مختلف سطحوں پر متعدد عہدے خالص پڑے ہیں، جن میں جوائنٹ سکریٹری اور ڈپٹی سکریٹری ؍ ڈائرکٹر سطح کے عہدے بھی شامل ہیں۔
اپنی تقریر میں ڈاکٹر جتیندر سنگھ نے وزیراعظم جناب نریندر مودی کی رہنمائی میں عملہ و تربیت کے محکمے کے ذریعے لئے گئے متعدد غیرمعمولی اور انقلابی فیصلوں پر روشنی ڈالی۔ انھوں نے کہا کہ 2014 میں حکومت کی باگ ڈور سنبھالنے کے فوراً بعد وزیراعظم نے ہمیں زیادہ سے زیادہ حکمرانی، کم سے کم حکومت کا منتر دیا اور اگر ہم گزشتہ چار برسوں پر نگاہ ڈالیں تو ہم نے بڑی حد تک اس عہد کی تکمیل کی ہے۔
ڈاکٹر جتیندر سنگھ نے کہا کہ آزادی کے 70 برسوں میں یہ پہلی مرتبہ ہے کہ نئے ضوابط بنانے کا کریڈٹ لینے کے بجائے حکومت نے تقریباً 1500 ایسے ضابطوں کو ختم کردیا ہے جو روڑہ بن رہی تھی یا وقت کے ساتھ جن کی معنویت ختم ہورہی تھی اور ان میں سے کچھ برطانوی حکومت کی یادگار تھی، جیسے گزیٹیڈ افسر کے ذریعے دستاویز کی توثیق کرانے کا چلن۔
ڈاکٹر جتیندر سنگھ نے کہا کہ گزشتہ چار برسوں کے دوران سول سروینٹس کو کام کرنے کے لئے سازگار ماحول دستیاب کرانے کے مقصد سے ہر ممکنہ قدم اٹھایا گیا۔ ساتھ ہی ساتھ دوسری طرف سرکاری پروگراموں میں شہریوں کی شراکت داری زیادہ سے زیادہ بڑھائی گئی اور جو بڑے بڑے پروگرام ہیں ان کو عوامی مہم کی شکل دی گئی۔ انھوں نے خاص طور پر دو مثالیں دیں۔ پہلا نئے آئی اے ایس افسروں کو انھیں الاٹ کئے گئے کیڈر اسٹیٹ میں مزید ذمے داریاں تفویض کرنے سے قبل حکومت ہند میں تین ماہ کا مینٹرشپ متعارف کرایا اور دوسری، پی ایم ایکسیلنس ایوارڈ کے لئے ایک نئے فارمیٹ کے ساتھ مکمل ٹرانسفارمیشن۔ یہ چیز پہلے زیادہ تر انفرادی کارکردگی پر موقوف تھی، لیکن گزشتہ تین برسوں کے دوران ان کا انحصار زیادہ تر عوامی فلاح و بہبود اور حکومت ہند کے ترجیحی پروگراموں کے ضمن میں مختلف اضلاع کے ذریعے حاصل کئے گئے اہداف اور نتائج پر رہا ہے۔
آئی آئی پی اے کے چیئرمین اور کرناٹک کے سابق گورنر جناب ٹی این چترویدی، آئی آئی پی اے کے ڈائرکٹر ڈاکٹر تشیارکشت چٹرجی اور پروگرام ڈائرکٹر پروفیسر اشوک وشن داس نے بھی اس موقع پر اظہار خیال کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م م۔ م ر(
U-3417
(Visitor Counter : 42
وزارات ثقافت
نیشنل آرکائیوز آف انڈیا کے 130 ویں یوم تاسیس کے موقع پر11 مارچ 2020 کو جناب پرہلاد سنگھ پٹیل ایک نمائش ’’جلیاں والا باغ‘‘ کا افتتاح کریں گے
یہ نمائش 30 اپریل 2020 تک عوام کے لئے کھلی رہے گی
نئی دہلی،08؍مارچ، نیشنل آرکائیوز آف انڈیا  کے 130 ویں یوم تاسیس کے موقع پر 11 مارچ 2020 کو شام 5 بجے ثقافت اور سیاحت کے مرکزی وزیر مملکت  جناب پرہلاد سنگھ پٹیل نیشنل آرکائیوز نئی دہلی کے احاطے میں ایک نمائش ’’جلیاں والا باغ‘‘ کا افتتاح کریں گے۔ اصلی دستاویزات پر مبنی یہ نمائش 1915 سے 1950 کی مدت کا احاطہ کرتے ہوئے جلیاں والا باغ قتل عام صد سالہ یاد منانے کی ایک کوشش ہے۔
یہ نمائش بنیادی طور پر نیشنل آرکائیوز آف انڈیا میں دستیاب جلیاں والا باغ قتل عام سے متعلق قدیم دستا ویزات کی اصل اور ڈیجیٹل کاپی کی مدد سے منعقد کی جائے گی۔ اپنے ریکارڈ کے ذریعے برطانوی حکومت کے مظالم کے خلاف ہندوستانی عوام کی انتھک جدو جہد کو دکھانے کی یہ ایک سنجیدہ کوشش ہے۔
نمائش کے افتتاح سے قبل نیشنل آرکائیوز نئی دہلی میں صبح 11 بجے محترمہ کشور دیسائی جلیاں والا باغ کے موضوع پر یوم تاسیس کا لیکچر دیں گی۔
نیشنل آرکائیوز آف انڈیا وزارت ثقافت کے تحت کام کرنے والا ایک ادارہ ہے۔ اس کا قیام ایک امپیریل ریکارڈ ڈپارٹمنٹ کے طور پر کولکاتا  میں 11 مارچ 1891 کو عمل میں آیا تھا۔ 1911 میں راجدھانی کے کلکتہ سے دہلی میں منتقل کئے جانے کے بعد 1926 میں نیشنل آرکائیوز آف انڈیا کی موجودہ عمارت تعمیر کی گئی تھی، جس کا ڈیزائن سر ایڈوِن لوٹینس نے تیار کیا تھا۔ تمام ریکارڈز کی کلکتہ سے نئی دہلی کا منتقلی کا کام 1937 میں مکمل ہوا۔ پبلک ریکارڈز ایکٹ – 1993 اور پبلک ریکا رڈ رولز- 1997 کے نفاذ کے لئے یہ نوڈل ایجنسی ہے۔ یہ نمائش عوام کے دیکھنے کے لئے 30 اپریل 2020 تک کھلی رہے گی۔
۔۔۔۔۔۔۔۔۔۔۔۔۔۔۔۔۔۔

U-1127
(Visitor Counter : 79
امور داخلہ کی وزارت
این سی ایم سی نے تیاری کا جائزہ لیا جو کہ زبردست سمندری طوفان ‘امفان’ 20 مئی 2020 کو دستک دینے والا ہے
نئی دہلی،18 مئی، 2020، کابینہ سکریٹری جناب راجیو گوابا کی صدارت میں بحران کے بندوبست سے متعلق قومی کمیٹی  کی آج دوسرے دن بھی میٹنگ ہوئی جس کا مقصد زبردست سمندری طوفان  سے نمٹنے کے لیے ریاستوں اور مرکزی وزارتوں / ایجنسیوں کی تیاریوں کا جائزہ لینا تھا۔
بھارت کے محکمہ موسمیات  نے مطلع کیا ہے کہ زبردست سمندری طوفان کے 20 مئی کو تیسرے پہر / شام مغربی بنگال کے ساحل سے ٹکرانے کا امکان ہے۔ اس کے تحت156 سے 165 کلو میٹر کی رفتار سے ہوائیں چلیں گی جو 185 کلو میٹر فی گھنٹے تک جاسکتی ہیں جن کے زیر اثر زبردست بارش ہوگی، بارش کے ساتھ ہواؤں کے جھکڑ چلیں گے اور ریاست کے ساحلی اضلاع میں زبردست طوفان آسکتا ہے۔
اس طوفان کے زیر اثر اڈیشہ کے ساحلی اضلاع جگت سنگھ پور، کیندر پاڑا، بھدرک، جاج پور اور بالاسور اور مغربی بنگال میں مشرقی مدناپور، جنوبی اور شمالی 24 پرگنہ، ہاوڑہ، ہگلی اور کولکاتہ متاثر ہوں گے۔
متعلقہ ریاستوں کے افسران نے این سی ایم سی کو ان کی طرف سے کیے گئےتیاری اقدامات سے واقف کرایا۔ انھوں نے یہ یقین بھی دلایا کہ ان کے پاس وافر مقدار میں غذائی اناج، پینے کا پانی اور دیگر ضروری اشیا نیز خدمات فراہم ہیں۔
این ڈی ایف نے اڈیشہ اور مغربی بنگال میں 26 ٹیمیں تعینات کی ہیں اور مزید ٹیمیں ا ن ریاستوں کی طرف بھیجی جارہی ہیں۔ یہ ٹیمیں کشتیوں،پیڑ کاٹنے والے اوزاروں اور ٹیلی کام سامان کے ساتھ آراستہ ہیں۔فوج اور بحریہ کی بچاؤ اور امدادی ٹیموں کو بحریہ، فضائیہ اور کوسٹ گارڈکی کشتیوں اور طیاروں کے ساتھ چوکس حالت میں رکھا گیاہے۔
ریاستوں اور مرکزی ایجنسیوں کی تیاریوں کا جائزہ لیتے ہوئے کابینہ سکریٹری نے ہدایت کی کہ سمندری طوفان کے راستے میں نشیبی علاقوں سے لوگوں کو بچا کر پوری طرح نکالنے کے تمام ضروری اقدامات کیے جائیں اور ضروری سامان مثلاً خوراک، پینی کے پانی اور داؤوں کا وافرمقدار میں اسٹاک قائم رکھا جائے۔ ایجنسیوں کو ہدایت کی گئی ہے کہ وہ بجلی اور مواصلاتی خدمات میں رکاوٹ نہ پیدا ہونے دیں۔ سمندری طوفان کے علاقے کے لوگوں کو خبردار کرنے کے لیے ایس ایم ایس کی مفت سہولت اور سرکل کے اندر رومنگ کی سہولت فراہم کی جائے گی۔
اڈیشہ کے چیف سکریٹری اور مغربی بنگال کے پرنسپل سکریٹری نے ویڈیو کانفرنس کے ذریعے میٹنگ میں شرکت کی۔وزارت داخلہ ، وزارت دفاع ، جہاز رانی کی وزارت، بجلی اور ٹیلی مواصلات کی وزارت ، صحت کی وزارت ، آئی ایم ڈی، این ڈی ایم اے اور این ڈی آر ایف کے سینئر افسران نے بھی میٹنگ میں شرکت کی۔
این سی ایم سی کی کل پھر میٹنگ ہوگی جس میں ابھر کرآنے والی صورتحال کا جائزہ لیا جائے گا۔
زراعت اور کاشتکاروں کی فلاح و بہبود کی وزارت
بانس کے شعبے کو فروغ دینے کے لئے مشاورتی گروپ کا قیام
مرکزی وزیرِ زراعت جناب نریندر سنگھ تومر نے بانس کے شعبے کو فروغ دینے کی راہ ہموار کرنے کے لئے ایک مشاورتی گروپ کے قیام کو منظوری دی تھی۔ مشاورتی گروپ مختلف ذمہ داران یعنی ماہرینِ تعلیم، محققین، جدّت طرازوں، ترقی پسند صنعت کاروں، ڈیزائنروں، کسان رہنماؤں، مارکیٹنگ کے ماہرین اور پالیسی سازوں کی نمائندگی پر مشتمل ہے۔ وزارتوں/محکموں کے بانس سے متعلق اقدامات کو آگے بڑھانے اور بانس کی قدر کے سلسے سے متعلق تمام حلقوں کے درمیان ہم آہنگی کے ذریعہ اس شعبے کے ترقیاتی فن تعمیر کو بہتر بنانے میں مدد کرنے کے لئے بین وزارتی اور سرکاری نجی مشاورت کی تجویز رکھی گئی ہے۔
از سرِنو منظّم قومی بانس مشن  2019-2018 کے دوران مرکزی اعانت شدہ اسکیم کے طور پر شروع کیا گیا تھا۔ این بی ایم بنیادی طور پر بانس کے شعبے کی مکمل ویلیو چین کی ترقی پر توجہ مرکوز کرتا ہے تاکہ کاشتکاروں کو صارفین کے ساتھ منسلک کیا جا سکے۔ اس کا آغاز کلسٹر اپروچ موڈ میں پودے لگانے کے مواد کی کاشت، پودے لگانے، جمع کرنے کی سہولیات پیدا کرنے، چیزیںیکجا کرنے، پروسیسنگ، مارکیٹنگ، بہت چھوٹے، چھوٹے اور درمیانے درجے کے کاروباری اداروں، ہنر مند افرادی قوت اور برانڈ بنانے کے اقدام سے ہوتا ہے۔ بانس کی صنعت پالیسیوں، سہولتوں اور بیداری پیدا کرنے کے اقدامات کے ذریعہ گزرتے برسوں کے دوران وسائل کے استعمال کے متعدد راستے کھولنے کے ذریعے تبدیلی کے مرحلے سے گزر رہی ہے۔حال ہی میں، وزیر اعظم نے بنگلورو  ہوائی اڈے کے نئے ٹرمینل کا افتتاح کیا جس میں ایک تعمیراتی اور ساختی مواد کے طور پر بانس کی استعداد کو ثابت کیا گیا ہے اور اس ماحول دوست وسائل کی 'گرین اسٹیل' کے طور پر تشریح کی گئی ہے۔ بانس کی صلاحیت تعمیراتی شعبے میں ڈیزائن اور ساختی عنصر کے طور پر استعمال کرنے کے علاوہ، کثیر جہت ہے۔ بانس کا ماحول دوست انداز پلاسٹک کے استعمال کی جگہ لے سکتا ہے۔ بانس اپنی تیز رفتار شرح نمو اور کثرت کی وجہ سے ایتھنول اور بائیو انرجی کی پیداوار کا ایک قابل اعتماد ذریعہ ہے۔ بانس پر مبنی طرز زندگی کی مصنوعات، کٹلریز، گھریلو سجاوٹ، دستکاری اور کاسمیٹکس کی مارکیٹ بھی ترقی کے راستے پر ہے۔ قومی بانس مشن اس بڑھتے ہوئے شعبے کے فوائد کو کسانوں اور ملک کے انسانی وسائل تک پہنچانے کے رُخ پر کوشاں ہے۔
موضوع کے ماہرین اور بانس کے شعبے میں سر گرم طور پر کام کرنے والے دیگر ذمہ داران اُن شعبوں کے بارے میں صلاح دیں گے جن پر توجہ دی جانے کی ضرورت ہے اور اسی کے ساتھ وہ شعبے کے دیگرذمہ داران کے ساتھ مل کر کئے جانے والے پالیسی سازاقدامت کی بابت بھی بتائیں گے۔ زراعت کے مرکزی سکریٹری اس کے چیئرپرسن ہوں گے اور نیشنل بانس مشن کے مشن ڈائریکٹر کو کمیٹی کا کنوینر بنایا جائے گا۔ کمیٹی کے ارکان زراعت اور کسانوں کی بہبود کی وزارت کو تشہیر، بانس کی کاشت اور انٹرکراپنگ، بنیادی پروسیسنگ، مصنوعات کے فروغ، قدر افزونی، مارکیٹ انفراسٹرکچر اور لنکیجز، پروسیسنگ مشینریوں، ہنر مندی کے فروغ وغیرہ سے متعلق امور اور ٹیکنالوجیزیوں کی بابت مشورے دیں گے۔
امور داخلہ کی وزارت
ملک میں کووڈ-19 وبائی بیماری کی روک تھام کے لئے لاک ڈاؤن کے اقدامات پر
3 مئی 2020 تک عمل درآمد جاری رہے گا
نئی دہلی،14, - اپریل 2020/ وزیراعظم جناب نریندر مودی نے آج قوم کے نام اپنے پیغام میں اعلان کیا ہے کہ بھارت میں کووڈ-19 کی وبائی بیماری کی روک تھام کے لئے لاک ڈاؤن کے جو اقدامات نافذ کئے گئے تھے، انہیں 3 مئی 2020 تک بڑھانا ہوگا۔
اس اعلان کے پیش نظر بھارت سرکار نے تمام وزارتوں /سرکاری محکموں ، ریاستی /مرکزی انتظام والے علاقوں کی حکومتوں اور حکام کو ہدایات جاری کی ہیں کہ ملک میں وبائی بیماری کووڈ-19 کی روک تھام کےلئے وزارت داخلہ کے مربوط رہنما خطوط میں لاک ڈاؤن کے جن اقدامات کا ذکر کیا گیا تھا، وہ 3 مئی 2020 تک نافذ رہیں گے۔
امور داخلہ کی مرکزی وزارت نے اس سلسلہ میں تمام ریاستوں اورمرکز کے زیر انتظام علاقوں کو حکم جاری کردیا ہے۔ا س حکم کے مطابق لاک ڈاؤن میں توسیع کے ساتھ و ہ تمام پاپندیاں جو مختلف شعبوں میں نافذ کی گئی تھیں اور مختلف سرگرمیوں پر جو پابندیاں لگائی گئی تھیں ، وہ سب جاری رہیں گی ۔ ان پابندیوں پر جن کی تفصیل ایم ایچ اے کے مربوط رہنما خطوط میں تمام وزارتوں/ حکومت کے تمام محکموں ،ریاستی/ مرکزی انتظام والے علاقوں کی حکومتوں اور حکام کے ذریعہ سختی کے ساتھ عمل درآمد کرایا جائےگا۔
ریاستوں اور مرکز کے زیر انتظام علاقوں کے نام مراسلے میں جو بحران کے بندوبست سے متعلق قانون مجریہ 2005 کے تحت ایم ایچ اے کی طرف سے جاری کردہ احکامات کے تحت بھیجا گیا ہے، ریاستیں/ مرکز کے زیر انتظام علاقے مذکورہ بالا رہنما خطوط کے ذریعہ عائد کردہ پابندیوں میں نرمی نہیں کرسکتیں۔
Click here to see the Order to Extend Lockdown Measures